cyanic-selkie/wikianc huggingface dataset:
Petter Dass-kapellet
Petter Dass-kapellet på Husøya i Træna kommune ytterst på kysten av Helgeland er et kapell oppført på initiativ fra Arild Haaland og kunstneren Karl Erik Harr, i samarbeid med Træna kommune.
Kapellet ble åpnet 28. juni 1997. Kapellet har form inspirert av en storbåt, og har sitteplasser til i overkant av 30 mennesker. Kapellet er ment som et minnesmerke over Petter Dass – og alle som slet, og ble borte på havet, i arbeid for det daglige brød. Samtidig skal det være et rom for ettertanke og meditasjon. Kapellet er ikke vigslet.
Karl Erik Harr har malt tolv tavler som illustrerer tekster av Petter Dass, de fleste hentet fra Nordlands Trompet.
Nicolas Bay
Nicolas Bay (født 21. desember 1977) er en fransk politiker og fra 2014 medlem av Europaparlamentet for Frankrike. Han ble i 2014 valgt som generalsekretær for Rassemblement national.
Antrasykliner
Antrasykliner er en undergruppe av cytotoksiske antibiotika som er brukt i behandling av flere ulike kreftsykdommer. Dette er antibiotika som er giftige for våre egne celler, og derfor ikke brukes i behandling av bakterieinfeksjoner, men har vist seg å være svært nyttige i kreftbehandling der man ofte tolererer kraftigere bivirkninger. Antrasyklinene omfatter legemidlene daunorubicin, doksorubicin, epirubicin og idarubicin som alle er strukturelt svært like og har like virkningsmekanismer. Legemidlene er effektive og brukes mot en rekke ulike kreftsykdommer, men grunnet utbredt doserelatert kardiotoksisitet er det begrensninger på hvor store kumulative doser av legemidlene en pasient kan få.
Born i Limburg
Born er en tidligere kommune i provinsen Limburg i Nederland. Den er blitt innlemmet i kommunen Sittard-Geleen.
Antrasykliner
Daunorubicin ble ekstrahert fra bakterien Streptomyces peucetius på starten av 60-tallet, og var da det første antrasyklinet som ble oppdaget. Doksorubicin ble senere ekstrahert fra en mutert variant av bakterien, Streptomyces peucetius var. caesius , og er i dag en av de cellegiftene med bredest bruksområde i kreftbehandling. Epirubicin og idarubicin er derivert fra henholdsvis doxorubicin og daunorubicin.
Alle antrasyklinene er tetrasykliske, som betyr at de består av 4 ringstrukturer, og har en påkoblet aminosukkergruppe, men har ellers noen kjemiske ulikheter.
Virkningsmekanisme
Det er foreslått flere ulike virkningsmekanismer som gir antrasykliner den cytotoksiske effekten som er utnyttet i kreftbehandling, men blant annet hemming av topoisomerase II, interkalering med DNA og dannelse av frie oksygenradikaler er sett på som viktige komponenter i antrasykliners effektivitet i kreftbehandling, og er nevnt under.
Hemming av topoisomerase II
Topoisomerase II er et enzym i cellene våre som hjelper til med oppkveiling av DNA-tråden når celler skal dele seg eller det skal dannes proteiner. Under disse prosessene må DNA-tråden kveiles opp fra dobbelheliksen den er i, og for at det ikke skal dannes floker når den doble tråden snurres opp, kutter og limer topoisomerase II DNA-tråden underveis. Hemming av dette enzymet antas å være en av hovedeffektene til antrasyklinene. Når dette enzymet hemmes, vil ikke lengre cellene klare å dele seg eller danne proteiner, og vil dermed ikke kunne formere seg videre. Dette vil til slutt føre til celledød.
DNA-interkalering
I tillegg til å hemme topoisomerase II binder også antrasyklinene til DNA, og hemmer på denne måten både DNA og RNA-syntese, og følgelig også celledeling og proteinsyntese n.
Dannelse av frie oksygenradikaler
Bruk av antrasykliner fører til dannelse av frie oksygenradikaler i celler, og også dette er trodd til å være en av mekanismene for legemidlenes effekt i kreftbehandling. Når frie oksygenradikaler dannes i store mengder vil disse reagere med cellekomponenter, for eksempel DNA-tråden, som kan være dødelig for cellen. Kompleksdannelse mellom doksorubicin og jern i cellene er også antatt å føre til dannelse av frie oksygenradikaler.
Bivirkninger av antrasykliner
Nesten alle pasienter opplever kvalme, brekninger og alopesi under behandling. Bivirkninger som feber, anoreksi, stomatitt og diaré er også vanlige under behandlingsforløpet. Legemidlene er benmargstoksiske og kan forårsake akutt benmargssuppresjon, men dette er stort sett forbigående. Rød urin etter administrering av legemidlene kan forekomme, men dette er grunnet fargen på legemidlene.
Dersom legemidlene kommer ekstravasalt, altså at legemidlet med et uhell kommer utenfor venen under infusjonen, kan dette være svært lokalirriterende og forårsake vevsnekrose.
Kardiotoksisitet
Kardiotoksisitet er av de mest alvorlige bivirkningene til antrasykliner, og er ofte den dosebegrensende bivirkningen. Disse bivirkningene er dose-avhengige og begrenser anbefalt livslang dosering av antrasykliner. Kardiotoksisitet kan oppstå både akutt, under eller rett etter pasienten har fått administrert legemidlet, men det kan også oppstå kronisk kardiotoksisitet opptil flere år etter behandlingen er avsluttet. Den akutte toksisiteten er ofte forbigående, men den kroniske kan medføre kardiomyopati som kan være irreversibel.
Noen pasientgrupper kan være ekstra utsatt for kardiotoksisitet av antrasykliner. Dette gjelder blant andre barn, eldre og pasienter med preeksisterende kardiovaskulære sykdommer.
Mekanismene for kardiotoksisitet er ikke helt klarlagt, men det antas å ha sammenheng med akkumulering av antrasykliner i hjertet, hemming av en annen type topoisomerase som finnes i kardiomyocytter, dannelse av frie oksygenradikaler og skade av mitokondrier i hjertet.
Liposomale formuleringer
En av mekanismene for å forsøke å begrense toksisiteten av antrasykliner er å danne liposomale formuleringer av legemidlene. Liposomer er nanopartikler bestående av fosfolipider danner doble lipidlag som ligner cellemembraner. Disse kan blant annet brukes til å frakte både hydrofile og hydrofobe legemidler rundt i kroppen.
Liposomer er brukt av flere grunner i legemiddelformulering, blant annet for å kunne transportere hydrofobe legemidler som ikke løselig i vann, for å gjøre behandling mer målrettet, men også for å senke toksisitet og bivirkninger av legemidler. I kreftbehandling kan også liposomale formuleringer være gunstig for å utnytte EPR-effekten (enhanced permeability and retention). Denne effekten kommer av at kreftsvulster som krever mye næring danner nye blodårer med større porer enn vanlige blodårer via angiogenese. Gjennom disse porene kan liposomene trenge gjennom blodårene og inn i kreftsvulsten, men vil i mindre grad trenge gjennom blodårer andre steder i kroppen der vaskulaturen er tettere. Dette gjør at legemidlet vil konsentreres i kreftvevet og gi god effekt der, men konsentrasjonen i friskt vev vil være lavere som også gir færre bivirkninger andre steder i kroppen.
Den første lipoosmale formuleringen av et antrasyklin kom i 1995 under navnet CAELYX™/Doxil®, som var en legemiddelformulering av doksorubicin-holdige liposomer. Det er blitt vist at bruk av liposomal doksorubicin senker frekvensen av kardiotoksisitet sammenlignet med ikke-liposomalt doksorubicin. CAELYX™ består av unilamellære liposomer som belagt med polyetylen glykol (PEG). PEG er polymerer som maskerer liposomene, og dermed hindrer at de raskt blir fjernet fra sirkulasjonen. Indikasjoner for bruk av CAELYX™ er blant annet AIDS-relatert Kaposi’s sarkom, livmorhalskreft, og metastasert brystkreft.
Deksrazoksan
Deksrazoksan er et legemiddel som er brukt for noen pasienter til behandling av ekstravasasjon av antrasykliner under behandling. Legemidlet virker ved å kelatere jern, og dermed hindrer dannelse av frie oksygenradikaler forårsaket av antrasyklin-jern komplekser som videre reduserer antrasyklin-toksisitet. Det er også brukt i andre land for å motvirke antrasyklin-indusert kardiotoksisitet, men dette er ikke utnyttet i Norge grunnet at nytteverdien ikke er fullstendig klarlagt. Videre er det også rapporter som mistenker at dette legemidlet kan senke effekten av antrasykliner mot kreftsykdommen.
Blæretang
Blæretang (Fucus vesiculosus) er en brunalge som vokser langs hele norskekysten. Den har parvise blærer på hver side av en tydelig midtribbe. Den vokser i strandsonen i saltvann, men tåler godt lavt saltinnhold i vannet. Den er spiselig.
Marco Torrès
Han var født i Sidi Bel Abbès i Algerie, men konkurrerte for Frankrike. På nasjonalt nivå ble han fransk mester tre ganger; i 1909, 1912 og 1913.
I olympisk sammenheng har han en 7.-plass fra OL i 1912 i Stockholm, og i 1920 i Antwerpen fikk han sølv i mangekamp og bronse i lagkonkurransen.
Blæretang
Beskrivelse
Den er en av fire tangarter som har blærer og har flate grener med tydelig midtribbe og blærer parvis på hver side av midtribben. Blæretang har svært variabel form, og der det er mye bølger, kan den mangle blærer. Formeringsorgan utvikles om våren og sommeren i enden av noen av grenene. De er ovale, oppsvulmet og slimete i moden tilstand.
Utbredelse
Tangen liker ikke for mye direkte bølger, men med litt beskyttelse fra andre tangarter finnes den også i bølgeeksponerte områder. Blæretang vokser i strandsonen på fjell, steiner og knatter, og blir fra 0,3 til 2m høy. Normalt finnes den mellom spiraltang og sagtang eller grisetang, der den dominerer. I områder med lav saltholdighet kan den dessuten finnes spredt nedenfor fjæresonen under sagtangen.
Bruk
Den kan spises, men det anbefales et forsiktig inntak på grunn av avførende innholdsstoffer. Den har et variabelt innhold av jod, men kan inneholde opptil 600 mg/g. Den kan tørkes og males til mel, og kan benyttes for å tykne supper ved å bruke avkok av den. De runde små blærene kan brukes i salater etter et raskt oppkok, eller sursyltes. Den blir flaskegrønn om den dyppes i varmt vann.
Ågotnes Karateklubb
Klubben er medlem av Japan Karate Association via Norway JKA, samt Norges Karateforbund. Med treningsaktivitet på skoler i Ågotnes og Landro har klubben utøvere fra hovedsakelig fra Ågotnes-området, men også fra Fjell og Øygarden.
Klubben trener tradisjonell Shotokan karate.
Jaquette Liljencrantz
Agnes Jacobina Vilhelmina «Jaquette» Liljencrantz (født 4. februar 1845 i Stockholm, død 13. oktober 1920 i København var en svensk-dansk forfatter, baronesse, journalist og kvinnesaksaktivist som engasjerte seg i sosialistisk politikk og presse.
Liv og virke
Jaquette Liljencrantz vokste opp i en pietistisk adelsfamilie som hun gjorde opprør mot, og i en alder av 24 år flyktet hun til København. Der innledet hun et forhold til den norske studenten Anton Gjerding, som hun fikk et barn med, født i hemmelighet i Heidelberg. Sønnen Anton døde imidlertid etter kort tid. Gjerding gjorde til hennes fortvilelse ende på forholdet, og hun reiste til Norge for å spore ham opp. I etterkant av dette opprivende forholdet skrev hun anklageskriftet ''Stud. Med. Anton Gjerdings forhold til J. L. – fremstillet av hende selv'' (1875-1876).
Hun oppholdt seg i Kristiania i 1874-1875, hvor hun ble kjent med Aasta Hansteen og ble styrket i sitt engasjement kvinnesaken. Sammen opprettet de kvinneforeningen Nemesis. Hansteen engasjerte seg sterkt i Liljencrantz' kampanje mot Gjerding.
Etter sin tilbakekomst til København i 1875 skrev Liljencrantz teaterstykket Den ugifte Kvindes juridiske Stilling, som foregrep den senere danske lovgivningen om uektefødte barns rettslige status. I 1882 utga hun anonymt Nogle Ord om befolkningsspørgsmaalet af en Kvinde.
I 1875 ble Liljencrantz ansatt i den danske avisen Social-Demokraten som dens første kvinnelige journalist, og året etter ble hun leder for Den frie kvindelige Forening (DFKF). Hun var en sterk stemme i kampen for kvinners stemmerett, og ble i 1876 som eneste kvinne innvalgt i sentralstyret i det danske partiet Socialdemokratiet.
I 1877 rømte partilederen Louis Pio til USA, og som hans støttespiller havnet Liljencrantz i en vanskelig situasjon – også økonomisk, ettersom hun hadde lånt ham en betydelig pengesum. Hun tok et oppgjør med ham i skriftet Louis Pios Færd mod J.L., som ble utgitt samme år. Partiet ble splittet, og hun mistet sin ledende posisjon og kom i opposisjon til partiet.
Hun engasjerte seg deretter i større grad i pressearbeidet, og grunnla bladet Minerva. Deretter var hun medarbeider i flere kortlivede aviser, som Herolden, Den radikale Socialist og Den radikale. Sistnevnte var hun også medutgiver av. Fra 1884 var hun utgiver av Den nye Socialist, og hun ble dermed den første kvinnelige avisutgiveren i Danmark. Hennes ektemann Carl Vilhelm Rasmussen ble hennes medarbeider, og senere også redaktør. Etter hans død ble hun eneforsørger for deres sønn. Da hadde hun mistet sin politiske og samfunnsmessige posisjon, og forfattet none bitre erindringsskrifter som aldri ble publisert.
Familie
Jaquette Liljencrantz var datter av svenske grev Gustaf Fredric Liljencrantz, første hoffmarskalk og landshøvding i Stockholms län, og hans hustru Jacobina Eleonora Stjernstedt. Hun ble 23. oktober 1884 gift med journalist og redaktør Carl Vilhelm Rasmussen (1827-1894).
Tariq Ahmed Al-Amri
Tariq Ahmed Al-Amri (født 23. desember 1990) er en saudiarabisk friidrettsutøver som konkurrerer i langdistanseløp.
Han representerte Saudi-Arabia under Sommer-OL 2016 i Rio de Janeiro, der han ble utslått i forsøksheatet på 5 000 meter.
Fylkesvei 364 (Møre og Romsdal)
Fylkesvei 364 (Fv364) i Møre og Romsdal gikk mellom Vean i Aure og fylkesgrensen ved Brekka. Veien var 16,9 km lang.
2019 ble veien del av fylkesvei 6192.
Kjell Tellander
Kjell Tellander (1899–1968) var en norsk offentlig tjenestemann. Han var rådmann i Bodø kommune i 40 år og administrativ leder for gjenreisningsarbeidet i Nord-Norge. I perioden 1945–1949 var han også stortingsrepresentant for kjøpstedene i Nordland, Troms og Finnmark fylker. Han representerte Høyre.
Liv og virke
Han vokste opp i Kristiania, nå Oslo. Faren Thomas Tellander (1869–1941) var redaksjonssekretær i Tidens Tegn og en sannsynlig opphavsmann til Vær varsom-plakaten.
Kjell Tellander tok juridisk embedseksamen i 1922. Han flyttet til Tromsø for å begynne som fullmektig hos byfogden. Han ble etter hvert også konstituert som byfogd. I 1927 ble han juridisk sekretær hos teknisk rådmann i Aker kommune.
I mai 1928 ble Tellander, som akkurat hadde fylt 29 år, ansatt som borgermester, senere rådmann, i Bodø kommune. Med kortere avbrudd satt han i stillingen frem til han gikk av med pensjon ved utgangen av 1967.
I august 1940 ble han utnevnt av Administrasjonsrådet til administrativ leder for gjenreisningen av krigsskadde steder i Nord-Norge, deriblant Bodø. Mellom 1945 og 1965 ble gjenreisningsbyen Bodøs folketall tredoblet fra 5 000 til 15 000. Tellander satt også i rådet for Husbanken.
Tellander lot seg nominere på førsteplass på Høyres liste for kjøpstedene i Nordland, Troms og Finnmark ved stortingsvalget i 1945. Han og partiet så stortingsplassen som en forlengelse av innsatsen for byen og gjenreisningen. Han satt hele perioden i Stortingets kommunalkomité. Tellander tilhørte en eksklusiv gruppe innen Høyres stortingsgruppe som tok navnet «telleristene» etter ham, og som møttes regelmessig på restauranten Telle i Oslo. De avgjorde utfallet i en del saker i stortingsgruppen. Blant medlemmene var John Lyng, Sjur Lindebrække og Rolf Stranger.
Tellander ble tildelt Norges by- og herredsforbunds utmerkelse i 1966.
Antonio Abadía
Han representerte Spania under Sommer-OL 2016 i Rio de Janeiro, der han ble utslått i forsøksheatet på 5 000 meter.
Cupra Born
Cupra Born er en elbil fra Cupra, lansert i 2021.
Born er en kompaktbil og tilbys med tre forskjellige batteripakker, på 45, 58 eller 77 kWh. Med den største batteripakken får bilen en rekkevidde på 548 km i henhold til WLTP, mens minste alternativ gir 340 km rekkevidde.
Bilen ble opprinnelig lansert under merket SEAT med navnet el-Born, navngitt etter området «El Born» i Ciutat Vella i Barcelona. Volkswagen Group valgte imidlertid å gjøre Cupra til et selvstendig bilmerke og å lansere bilen som Cupra Born.
Kvikkjegere
Kvikkjegere, Phrurolithidae, er en gruppe (familie) av edderkopper som tilhører undergruppen Entelegynae i gruppen Araneomorphae.
Utseende
Små til middelsstore (3–10 mm), gjerne blanke edderkopper. Forkroppen er tilsmalnet foran (smalt hode), bakover ganske bred. De har åtte øyne som er plassert på to rader. De fremre spinnvortene er kjegleformede og står tett inntil hverandre. Noen arter etterligner maur og maurveps.
Utbredelse
Familien er utbredt i alle verdensdeler.
Shoreditch
Shoreditch er et indrebyområde i distriktet Hackney i sentrale London, rett nord for City of London. Shoreditch er innenfor det historiske East End. Shoreditch High Street jernbanestasjon er rett utenfor Shoreditch i området Bethnal Green i distriktet Tower Hamlets, og av den grunn er det mange som refererer Bethnal Green som en del av Shoreditch.
Kvikkjegere
Systematisk inndeling
Medlemmene i denne familien ble tidligere regnet til familien Clubionidae.
Shoreditch
Etymologi
Etymologien til stedsnavnet Shoreditch er omdiskutert. En legende hevder at stedet opprinnelig het «Shore's Ditch» etter Jane Shore, elskerinne av kong Edvard IV, som hevdes skal ha dødd eller blitt gravlagt i en ditch, grøft, i området. Den legenden ble blant formidlet i Thomas Percys samling av middelalderballader, Reliques of Ancient English Poetry (1765). Legenden er også minnet ved et stort maleri ved Haggerston Branch Library hvor liket av Jane Shore ble dratt fram fra en grøft, og fra utformingen av glaserte fliser i en butikk i Shoreditchs storgate som framstiller hennes møte med Edvard IV.
Tom Opsahl
Tom W. Opsahl (født 7. juni 1958) er en norsk tidligere tennisspiller.
Shoreditch
Etymologi
Men området var kjent som Soersditch lenge før Jane Shore levde. Undersøkelsen London County Council Survey of London (v. 8) bevitner at minst tretti skjøter mellom 1150 og 1250 refererer til Shoreditch. En mer sannsynlig opprinnelse til stedsnavnet er en forvanskning fra Sewer Ditch, «Kloakkgrøft», i en referanse til et avløp eller bekk i hva som en gang var et myrlendte område.
Tom Opsahl
Han vant seks NM-gull i perioden 1981–1989. Han vant kongepokalen i 1981.
Shoreditch
Etymologi
En annen teori er fremmet av oldtidsforskeren John Weever som hevdet at stedsnavnet var avledet fra John de Soerdich, som var godsherre under tiden til Edvard III (1327–1377).
Historie
Fra 1100-tallet og til reformasjonen lå det augustinske nonneklosteret Halliwell (Holywell) i området mellom Shoreditch High Street/Curtain Road, Batemans Row og Holywell Lane, oppkalt etter en hellig kilde på stedet. Urban utvikling begynte ikke før på 1500-tallet da bygninger strakte seg nordover fra Bishopsgate. Hus kom på rekke i hovedgaten og noen få flere gikk vestover i Old Street. På dette stedet bygde James Burbage i 1576 Englands første teater – kjent som «The Theatre». Noen av William Shakespeares stykker ble oppført her og naboteateret Curtain Theatre, inntil Shakespeare i 1599 flyttet med sin trupp til det nybygde Globe Theatre i Southwark. Curtain fortsatte med framføringer av drama i Shoreditch fram til minst 1627. I dag minner en blå plakett på Curtain Road om The Theatre.
I løpet av 1600-tallet ble området lengre øst – Spitalfields – et sentrum for silkeindustrien i London, drevet av landflyktige hugenotter fra Flandern og Frankrike. Også Shoreditch opplevde på 1600-tallet en viss tilstrømning av vevere. Mens tekstilindustrien fortsatte å være lokalisert til de østlige forstedene, ble Shoreditch på 1800-tallet et sentrum for Londons møbelindustri. Geffrye Museum på Kingsland Road tematiserer denne æraen i Shoreditchs historie.
I takt med tilbakegangen i både tekstil- og møbelindustrien gikk området mot slutten av 1800-tallet inn i en forfallsperiode, og Shoreditch ble etter hvert forbundet med kriminalitet, prostitusjon og fattigdom. Intensiv bombing under Blitzen i 1940-1941 la store deler av det gamle Shoreditch i ruiner. Nybygde etterkrigsblokker i brutalistisk stil gjorde neppe området mer attraktivt.
Administrasjon
Fra middelalderen av var Shoreditch sogn en del av grevskapet Middlesex. Shoreditch ble i 1899 innlemmet i grevskapet London som Metropolitan Borough of Shoreditch, som også omfatta Hoxton og Haggerston. Det gamle kommunehuset (town hall) står fortsatt i Old Street. I 1965 ble Shoreditch en del av den nye bydelen Hackney.
Shoreditch i dag
Fra å ha vært et lite attraktivt boligområde i store deler av etterkrigstida har Shoreditch i seinere år opplevd en tilstrømning av velstående beboere til flere nybygde boligkvartaler, og er sammen med Hoxton i ferd med å bli et av Londons nye, fasjonable boligområder. I tillegg til å ha blitt et ettertraktet boligområde for unge profesjonelle og studenter har Shoreditch i de siste årene opplevd en vekst i utelivet. Barer som Zigfrieds, Hoxton Bar and Kitchen og Mother Bar er populære barer. Shoreditch kan på mange måter sammenlignes med Grünerløkka i Oslo.
Kefasi Chitsala
Kefasi Chitsala (født 24. juni 1994) er en malawisk friidrettsutøver som konkurrerer i langdistanseløp.
Han representerte Malawi under Sommer-OL 2016 i Rio de Janeiro, der han ble utslått i forsøksheatet på 5 000 meter.
Middelhavslekene 2005
Middelhavslekene 2005, de 15. middelhavslekene, ble arrangert i Almería i Spania i perioden 24. juni til 3. juli 2005. Det var 3 214 utøvere hvorav 1 080 kvinner fra tjueen nasjoner som deltok i tjuesju sporter. Italia ble beste nasjon med femtisju gullmedaljer foran Frankrike med femtiseks.
Michel Mathiot
Michel Mathiot (født 23. august 1926 i Besançon, død 1999) var en fransk turner. Han representerte turnforeningen Besançon.
Han var med på det franske laget som tok bronsemedaljene i lagkonkurransen i VM i 1950.
Han deltok også i OL i 1948, 1952, 1956 og 1960. I 1948, da han var 21 år gammel, kom det franske laget på 4.-plass i lagkonkurransen, og individuelt fikk han 10.-plass i frittstående og 14.-plass i skranke som beste resultater. Sammenlagt kom han på 22.-plass. Han gjorde det ikke like godt i de tre andre lekene, og fikk hhv. 51., 40. og 83.-plass sammenlagt.
I turn-EM 1955 kom han på 8.-plass sammenlagt, og ble Frankrikes nest beste utøver i dette mesterskapet. Raymond Dot ble beste franskmann med 7.-plass.
Reis kjerringa
Reis kjerringa er et musikkalbum med Amtmandens døtre, utgitt i 1975. Dette ble bandets første og siste plateutgivelse.
Sporliste
Sporet «Synonymordboka» hentet sin tekst direkte fra Gyldendals ordbok, der synonymene for kvinne var ord som tøtte, gås, bumse, dubedeise og lignende, mens mannen blant annet var skapningens herre. Forlaget reviderte neste utgave, og Amtmandens døtre påberoper seg å ha endret Gyldendals synonymordbok.
Nattsang
Nattsang er et musikkalbum med Bruvoll/Halvorsen, utgitt i 2004. Dette er duoens første plateutgivelse.
San Naing
San Naing (født 5. mars 1991) er en myanmarsk friidrettsutøver som konkurrerer i langdistanseløp.
Han representerte Myanmar under Sommer-OL 2016 i Rio de Janeiro, der han ble utslått i forsøksheatet på 5 000 meter.
André Weingand
André Weingand (født 14. mars 1915) er en tidligere fransk turner. Han representerte turnforeningen Toulon.
Han var med på det franske laget som fikk bronse i lagkonkurransen ved VM i 1950.
Han deltok også ved OL i 1948 og 1952, da han var hhv. 33 og 37 år gammel. I 1948 kom det franske laget på 4.-plass i lagkonkurransen, og individuelt fikk han 14.-plass i ringer og 20.-plass i svingstang som beste individuelle resultater. Sammenlagt kom han på 25.-plass. Han gjorde ikke like godt i olympiaden i 1952, og fikk her 86.-plass sammenlagt. Det franske laget fikk her 12.-plass i lagkonkurransen.
På nasjonalt nivå har han ett franske mesterskap: i 1952.
Giving What We Can
Giving What We Can (GWWC) er en veldedighetsevaluator som oppfordrer folk til å gi betydelig, typisk 10 % av det de tjener, til verdens mest kostnadseffektive tiltak og bistandsorganisasjoner. Organisasjonen er drevet av Centre for Effective Altruism ved universitetet i Oxford.
Giving What We Can ble grunnlagt av Toby Ord i 2009 med et mål om å oppfordre folk til å forplikte seg til å donere til de organisasjonene som vil gjøre så mye godt som mulig. GWWC utfører grundig evaluering av effektiviteten og måloppnåelsen til mange bistandsorganisasjoner og fører en liste over organisasjonene de anbefaler på bakgrunn av evalueringen. Per dags dato inkluderer dette bistandsorganisasjoner som jobber med neglisjerte tropesykdommer (NTDs), underernæring og malaria. På tross av dette er løftet (omtalt som «the Giving What We Can Pledge» eller «the Pledge») organisasjonens medlemmer oppfordres til å ta årsaksnøytralt, og medlemmene kan donere til andre organisasjoner gitt at de har gode grunner til å tro at de er mer effektive.
Fokus på effektivitet
Giving What We Can hevder at det er enorm varians i effektiviteten til veldedige organisasjoner som hjelper verdens fattige, og de anbefaler å bare donere til de aller beste organisasjonene de anbefaler for å maksimere nytten av hver donasjon. Giving What We Can fokuserer på effektivitet i form av kvalitetsjusterte leveår (QALYs).
Overordnet tilnærming: Start med tiltak, så undertiltak og til slutt spesifikke organisasjoner
Ifølge Giving What We Cans nettsider stammer variansen i kostnadseffektivitet mellom bistandsorganisasjoner i stor grad fra variansen i tiltakenes natur. Som følge av dette fokuserer Giving What We Can i hovedsak på bistandsorganisasjoner som jobber med tiltak som Giving What We Can har størst sannsynlighet for å ha stor effekt.
Forskjeller fra andre bistandsevaluatorer
Ifølge Giving What We Cans nettsider skiller de seg fra andre bistandsevaluatorer i form av viktigheten de tilegner måltall som administrative kostnader. Der bistandsevaluatorer som Charity Navigator bruker andelen av donasjoner som brukes på programutgifter sammenlignet med administrative utgifter som en viktig indikator for organsiasjonens anbefaling fokuserer Giving What We Can på antallet kvalitetsjusterte leveår per pengeenhet. Denne vurderingen er i tråd med bistandsevaluatorer som GiveWell.
Fokus på forventningsverdi
Giving What We Can bruker er rammeverk basert på forventningsverdi (eller forventningsnytte)  når de evaluerer og sammenligner bistandsorganisasjoner.
Fokus på skaleringspotensial
Giving What We Can har fokus på organisasjonens evne til å skalere programmene sine uten å minke kostnadseffektiviteten eller måloppnåelsen. Organisasjonen bruker selv uttrykket «Room for more funding». For at en donasjon skal ha høy effekt må organisasjonen kunne nyttegjøre seg av nye midler på en effektiv måte. Dette er et perspektiv de deler med GiveWell.
Mest anbefalte organisasjoner
Fram til mai 2013 bestod GWWCs toppliste av tre anbefalte organisasjoner som alle jobbet med global helse: Against Malaria Foundation (AMF), Schistosomiasis Control Initiative (SCI) og Deworm the World Initiative (DtWI). 16. mai 2013 kunngjorde organisasjonen en fjerde anbefaling, Project Healthy Children (PHC), som jobber med næringsberikelse av mat. I tillegg til denne endringen omstrukturerte de også listen sin slik at AMFog SCI ble kategorisert som etablerte organisasjoner og DtWI og PHC som lovende. Listen blir oppdatert årlig i forbindelse med giversesongen rund juletider, men disse fire organisasjonene har forblitt på listen til dags dato.
Forpliktelser
Grunnlegger Toby Ord fikk stor medieoppmerksomhet da han forpliktet seg til å donere minst 10% av inntekten sin for resten av livet til kampen mot global fattigdom i november 2009. Med denne forpliktelsen grunnla han også Giving What We Can som et samfunn av likesinnede givere som delte hans forpliktelse til en livslang kamp mot ekstrem fattigdom. Felles for alle medlemmer er at de har forpliktet seg til å gi minst 10% av sin inntekt fram til pensjonsalder ved å skrive under på «The pledge». Medlemmer omtaler seg selv derfor ofte som «pledgere».
Målet med «The Pledge» er flerfoldig, og inkluderer å:
En ytteligere forpliktelse/The Further Pledge
Ord forpliktet seg ytterligere til å donere alt han tjente over £20 000 årlig, med grunnlag i sin overbevisning om at han kunne leve komfortabelt og lykkelig med denne inntekten. Dette nivået av forpliktelse kaller Giving What We Can «Further Pledge»: Medlemmet definerer selv en årlig grunnlønn som de forventer å leve på. Alle inntekter over dette nivået vil doneres til effektive tiltak. Med-grunnlegger Will MacAskill er blant de som har tatt et lignende løfte.
Endringer til ordlyden i «The Pledge»
I oktober 2014 la administrerende direktør for Giving What We Can, Michelle Hutchinson fram et forslag om endring av ordlyden i «The Pledge» på to viktige punkter:
Medlemmene trenger ikke lenger forplikte seg til å gi hvert år, så lenge totalen overgår 10% av inntekten gjennom livet.
Ordlyden ble endret fra å kun inkludere kampen mot ekstrem fattigdom til å også inkludere andre fokusområder som dyrevelferd og eksistensiell risiko.
Til tross for endringen ville organisasjonen fortsette å drive undersøkelser, vurderinger og påvirkningsarbeid fokusert på global fattigdom. Etter positiv tilbakemelding fra medlemmene ble ordlyden endret i november samme år.
The Scarlet Runner
The Scarlet Runner er en amerikansk stumfilm-føljetong fra 1916, regissert av Wally Van og William P.S. Earle. Føljetongen besto av 12 filmer som er antatt tapt.
84 Lumber
84 Lumber er verdens største privateide byggevarekjede. Selskapet, 84 Lumber Company, ble grunnlagt av amerikaneren Joe Hardy i 1956. Hovedkvarteret ligger i byen Eighty Four i nærheten av Pittsburgh i Pennsylvania. 84 Lumber har over 500 utsalgssteder i 35 amerikanske delstater. 95 % av salget går til det profesjonelle markedet.
Trillar for to
Trillar for to er det andre musikkalbumet fra Bruvoll/Halvorsen, utgitt i 2007. Dette er duoens hittil siste plateutgivelse.
The Scarlet Woman
The Scarlet Woman er en amerikansk stumfilm fra 1916, regissert av Edmund Lawrence.
Handling
Hanlin Davis, visepresident i en bank, har gamblet på aksje-handel men taper stort. Han planlegger derfor å rane banken, men blir overrasket av en annen tjenestemann - så Davis dreper ham.
Jostein Bakke
Jostein Bakke (født 1972) er en norsk geolog. Han er professor ved Universitetet i Bergen, institutt for geovitenskap, der han arbeider med kvartære geosystemer (kvartærgeologi). Han tok doktorgraden i 2004 med avhandlingen Late Weichselian and Holocene glacier fluctuations along a coastal south-north transect in Norway – climatic and methodological implications.
The Scarlet Woman
Handling
Davis blir deretter arrestert. Hans kone forsøker å få ektemannen sin løslatt, men dette fører også til en rekke komplikasjoner for dem.
Dag-Frode Skogheim
Dag-Frode Skogheim (født 25. mars 1967) er en norsk tidligere friidrettsutøver fra Drammen som representerte IF Hellas og IK Tjalve.
Jostein Bakke
Bakke har kartlagt landskapet under Folgefonna der det ligger 30-40 skjulte innsjøer og disse kan komme til syne når Folgefonna minker. Bakke frykter at når isbreen i fremtiden kalver i disse innsjøene kan det skape en flodbølge og naturkatastrofe for bygdene langs fjorden nedenfor. Bakke er fra Jondal og etablerte der i 1994 Folgefonna breførarlag.
Dag-Frode Skogheim
Han vant ett NM-gull, ett NM-sølv og en NM-bronse i tikamp og stav i perioden 1989–1992.
Jugoslavia under Sommer-OL 1996
Jugoslavia under Sommer-OL 1996. 68 sportsutøvere fra Serbia og Montenegro deltok i 13 grener i Sommer-OL 1996 i Atlanta. Jugoslavia kom på 41.-plass på den uoffisielle medaljestatistikken med en gull-, en sølv- og to bronsemedaljer.
Liernett
Liernett var en uavhengig nettavis som ble utgitt av selskapet Liernett DA i Lier i Buskerud. Liernett DA var privateid og ble stiftet i 2002. Redaktør for Liernett var Svend Asbjørn Sylling.
Avisen fokuserte blant annet på kultur, idrett og friluftsliv i Lier kommune. Liernett hadde egne mobilsider, hvor alle publiserte artikler lå fritt tilgjengelig. Nettavisen hadde også et eget nettsamfunn, Aktiv Liernett.
Ukens petit
Liernett hadde ukentlig siden høsten 2005 Ukens petit. De faste petitskribentene bestod av blant andre Liers ordfører og flere andre lokale kulturpersonligheter. Bak Ukens petit stodliunger i alderen 22 til 73 år.
Romário Leitão
Romário Leitão (født 16. januar 1997) er en saotomesisk friidrettsutøver som konkurrerer i langdistanseløp.
Tony Jønsson
Tony Jønsson (født 20. juni 1966) er en norsk tidligere tennisspiller.
Han vant seks NM-gull i perioden 1983–1986. Han er bror av tennisspilleren Amy Jönsson Raaholt.
Romário Leitão
Han representerte São Tomé og Príncipe under Sommer-OL 2016 i Rio de Janeiro, der han ble utslått i forsøksheatet på 5 000 meter.
Liernett
Månedens blomst
Fra og med 2007 hadde Liernett delt ut Månedens blomst til en enkeltperson eller en organisasjon som hadde utmerket seg og gjort en god innsats for lokalmiljøet. Liernett ble avviklet 31.12.2012.
Fylkesvei 4522
Fylkesvei 4522 går mellom Holen i Sola og Stangeland i Sandnes. Veiens lengde er 7,0 km.
Frem til 2019 hadde veien betegnelsen fylkesvei 327.
Bjørn Tore Hansen
Bjørn Tore Hansen (født 7. mars 1966) er en norsk tidligere fotballspiller med over 300 A-kamper for Bodø/Glimt på midtbanen. Fra 2009 har han vært direktør i klubben. I sesongen 1989 var han kaptein sammen med Tor Arne Aga.
Fra 1992 til 1997 var han daglig leder, og fra 2002 til 2005 styreleder.
Liste over Maltas statsministre
Liste over Maltas statsministre omfatter personer som har innehatt posten som Maltas statsminister etter at den ble etablert i 1921. Posten eksisterte ikke i perioden fra 1933 til 1947 og heller ikke i perioden fra 1958 til 1962.
The Scarlet Oath
The Scarlet Oath er en amerikansk stumfilm fra 1916, regissert av Frank Powell og Travers Vale.
Handling
Ivan Pavloff, en nihilist, blir forfulgt av politiet i Russland - som også hadde forårsaket dødsfallet til hans kone. Ledsaget av sine to tvilling-døtre Olga og Nina, som var spedbarn, reiser de til Amerika. Under reisen blir Pavloff kjent med Mr. og Mrs. Victor Karenin, velstående russere som er på vei tilbake etter en rundreise på kontinentet - og som hadde mistet sitt eneste barn mens de var i utlandet. Fru Karenin blir hengiven ovenfor Pavloffs lille datter, Nina, og tilbyr å hjelpe Pavloff når de ankommer Amerika hvis han ikke er i stand til å skaffe seg arbeid.
Pavloff samtykker i deres forslag, om at de skal adoptere Nina som deres eget barn. Tjue år går. Pavloff, nå en amerikansk leder for en gruppe nihilister, har vunnet berømmelse som forfatter. Datteren hans, Olga, hjelper ham i dette arbeidet. Olga oppdager gjennom en avis at søsteren hennes, Nina, snart skal gifte seg med John Huntington - som er knyttet til utenriksdepartementet i Washington D.C. Etter hvert som tiden går, blir Olgas far tvunget til å returnere til Russland.
Dagen etter avlegger Olga og faren en høytidelig ed for å hevne morens død. For at de ikke skal bli oppdaget, eller i tilfelle arrestasjon, reiser de forskjellige ruter. De møtes i Russland til avtalt tid og sted, og blir tilknyttet nihilistene. Samtidig har John Huntington blitt utnevnt til en diplomatisk stilling i Warszawa. Han ber herr Karenin om å tillate ekteskapet til hans adopterte datter, Nina, før han skal reise - men Karenin ønsker å vente. Samtidig blir Pavloff og Olga tatt til fange i Russland.
Pavloff blir drept kort tid senere, og Olga fullfører resten av oppdraget før hun planlegger å returnere til Amerika. Men Huntington får øye på Olga, som han tror er hans egen forlovede. Olga lar Huntington tro at hun er Nina, fordi hun håper at han kan hjelpe henne ut av landet. I mellomtiden, i Paris, klarer ikke Nina og adoptiv-moren hennes å finne Huntington - og de bestemmer seg for å returnere til Amerika. Men russisk politi forsøker å lokalisere Olga, og tar feil av Nina og Olga. En rekke komplikasjoner oppstår.
Panair do Brasil
Panair do Brasil var et brasiliansk flyselskap som ble etablert i 1929 og som innstilte driften i 1965. Hovedkontoret til selskapet lå i Rio de Janeiro og selskapet var frem til nedleggelsen ansett som det største flyselskapet i bare i Brasil, men i hele Latin-Amerika. Sammen med Varig utførte selskapet flygninger til oversjøiske destinasjoner, Panair do Brasil fløy til Europa mens Varig fløy til Nord-Amerika. Til dette brukte selskapet fly fra flyprodusenten Douglas, dette innebar blant annet Douglas DC-8.
I 1965 inndro militærjuntaen i Brasil på kort varsel selskapets lisenser og konsesjoner, og overførte disse til Varig i stedet. Selskapet måtte dermed innstille driften. I ettertid har selskapet gjennomført en rettssaker for å få tilbake sine offentlige godkjenninger.
Erling Moxnes
Erling Moxnes (født 1952) er en norsk professor i systemdynamikk ved Universitetet i Bergen, Institutt for geografi.
Rypebær
Rypebær (vitenskapelig navn Arctostaphylos alpinus) er en utpreget fjellplante i lyngfamilien. Planten blomstrer straks snøen har gått. Den har hvite, krukkeformete blomster. Bærene er steinfrukter, som først er grønne, så røde og til sist svarte. Bladene er først grønne, men blir som regel knall røde om høsten. Rypebær er ikke vintergrønn, men de gamle visne bladene henger på planten fram til neste vår.
Artsnavnet (alpina eller alpinus) viser til at planten hører hjemme i alpine områder.
Belly Dream
Belly Dream er et musikkalbum med Bøygard, utgitt i 2004. Dette er søsterbandets første plateutgivelse.
Chaves County
Chaves County er et fylke i den amerikanske delstaten New Mexico. Det ligger i de sørøstlige delene av staten og det grenser mot De Baca County i nord, Roosevelt County i nordøst, Lea County i øst, Eddy County i sør, Otero County i sørvest og mot Lincoln County i vest.
Nasjonalt sjøoperasjonssenter
Nasjonalt sjøoperasjonssenter (NSS) er en avdeling i det norske Sjøforsvaret som utøver ledelse i form av taktisk kommando og kontroll over Sjøforsvarets operative virksomhet på vegne av sjef Sjøforsvaret.
NSS ligger på Haakonsvern orlogsstasjon og ble opprettet i 2018.
Virksomheten i NSS innebærer planlegging og koordinering av Sjøforsvarets daglige og fremtidige sjømilitære operasjoner, og respons døgnet rundt. Avdelingens stab opprettholder til enhver tid et situasjonsbilde over aktivitet i interesseområdet og oversikt over tilgjengelige sjømilitære ressurser.
Røre ved deg
Røre ved deg er et musikkalbum med søsterbandet Bøygard, utgitt i 2008. Det er bandets første album på norsk.
Vesti la Giubba
«Vesti la Giubba» er en arie fra operaen Pagliacci, som er skrevet og komponert av Ruggiero Leoncavallo.
Libretto
Italiensk
Recitar! Mentre preso dal delirio,
non so più quel che dico,
e quel che faccio!
Eppur è d'uopo, sforzati!
Vesti la giubba,
e la faccia infarina.
La gente paga, e rider vuole qua.
E se Arlecchin t'invola Colombina,
ridi, Pagliaccio, e ognun applaudirà!
Tramuta in lazzi lo spasmo ed il pianto
in una smorfia il singhiozzo e 'l dolor, Ah!
Ridi, Pagliaccio,
sul tuo amore infranto!
Ridi del duol, che t'avvelena il cor!
Dølalåt
Dølalåt er et musikkalbum med Popgruppa Asbjørn, utgitt i 1979. Dette er duoens eneste plateutgivelse.
Øystein Steiro
Øystein Steiro (født 28. januar 1992) er en norsk tennisspiller.
Han vant seks NM-gull i perioden 2011–2017. Han vant kongepokalen i 2013.
Ski-VM 1993
Ski-VM 1993 ble arrangert 19. – 28. februar i Falun i Sverige. Dette var tredje gangen Falun var vertsby for verdensmesterskap i nordiske grener, de forrige var i 1954 og 1974. I tillegg ble det arrangert verdensmesterskap på 20 km for kvinner her i 1980.
Endringer i øvelsesprogrammet var at 15 km fri teknikk for både menn og kvinner ble omgjort til 15 km jaktstart fri teknikk for begge. Jaktstarten for menn tok utgangspunkt i tidene fra 10 km klassisk, mens kvinnenes jaktstart hadde tidene fra 5 km klassisk som utgangspunkt.
Menn
10 km klassisk
15 km jaktstart fri teknikk
30 km klassisk
50 km fri teknikk
4 x 10 km stafett
Kvinner
5 km klassisk
15 km jaktstart fri teknikk
15 km klassisk
30 km fri teknikk
4 x 5 km stafett
Kombinert
Individuelt (Normalbakke K90/ 15 km)
Lagkonkurranse (Normalbakke K 90/ 3x5 km)
Skihopping
Normalbakke K90
Stor bakke K120
Lagkonkurranse stor bakke K120
Ytre Sogn
Ytre Sogn er en betegnelse på områdene rundt ytre del av Sognefjorden. Distriktet omfatter kommunene Gulen, Solund, Hyllestad og Høyanger. Den andre delen av Sogn heter Indre Sogn.
Ytre Sogn har et samlet areal på 3 737 km² og 8 253 innbyggere pr. 1. januar 2022.
«Sogn» var opprinnelig navn på selve fjorden og ble overført til landskapet. Amund Helland skrev i 1901:
Vik og Balestrand samt Leikanger, Fjærland og Feios regnes til dels som ytre Sogn.
Kommuner i Ytre Sogn
Ytre Sogn tingrett (nedlagt 2005) inkluderte disse kommunene, mens Ytre Sogn fogderi i tillegg inkluderte Aurland. Ytre Sogn prosti ble lagt ned i 2013, og kommunene er nå delt mellom Sogn prosti (Balestrand og Vik), Sunnfjord prosti (Hyllestad og Høyanger) og Nordhordland prosti (Gulen og Solund). Leikanger hørte til Indre Sogn prosti.
Noen kilder regner Vik og Balestrand samt Fjærland som beliggende i Ytre Sogn.
Secret Love (film fra 1916)
Secret Love er en amerikansk stumfilm fra 1916, regissert av Robert Z. Leonard.
Handling
I en engelsk gruve-by på 1870-tallet forelsker Joan Lowrie seg i Fergus Derrick, den nye sjefsingeniøren som lover å forbedre arbeidsforholdene i området. Joans far Don driver imidlertid gruven, og liker at forholdene er akkurat som de er. Som et resultat avskyr han Fergus, og forsøker til og med å myrde ham.
Joan redder imidlertid Fergus, hvoretter Don blir drept av en av arbeiderne som han tidligere hadde mishandlet. Dons dødsfall fjerner den eneste hindringen for Joans romantikk, så vel som en rekke forbedringer i gruven. Samtidig som Joan og Fergus snart legger planer for ekteskapet deres, blir det også utviklet planer for å gjøre gruven tryggere for arbeiderne og mer effektiv.
Ytre Sogn
Stortingsvalgene 1906-1918
Ytre Sogn var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Ytre Sogn valgte således én representant og én personlig vararepresentant.
Inner Secrets
Dette albumet ble på mange måter hans store gjennombrudd til det norske folk.
Isa Miranda
Isa Miranda (egentlig Inés Isabella Sampietro, født 5. juli 1905 i Milano, død 8. juli 1982 i Roma) var en italiensk skuespillerinne med en internasjonal filmkarriere. Hun var ved siden av også forfatterinne og malerinne. Hun medvirket i mange italienske, men også tyske, franske, britiske og amerikanske filmer.
Liv og virke
Hun arbeidet som kontorist og modell, men tok så undervisning i skuespilleri ved Accademia dei Filodrammatici i Milano.
Liemyr kraftverk
Liemyr kraftverk er et vannkraftverk i Sirdal kommune i Agder.
Isa Miranda
Liv og virke
Hun hadde småroller i film da hun ble valgt av regissøren Max Ophüls til å spille hovedrollen i Lidenskap (La signora di tutti) i 1934. I denne filmen spilte hun rollen som Gaby Doriot, en berømt skuespillerinne som var glad i eventyr og som menn forelsket seg i. Det var etter denne suksessen at hun endret sitt scenenavn til Isa Miranda.
Liemyr kraftverk
Det er et elvekraftverk som utnytter et fall på 31 meter i Espetveitåna.
Installert effekt er 1,4 MW fra to francisturbiner. Årsproduksjon er 5 GWh.
Sirdal Kraft AS eies av Aventron Norway AS. Morselskapet er i Sveits.
Isa Miranda
Liv og virke
Kort etter utbruddet av andre verdenskrig vendte hun tilbake til Italia, og fortsatte der som teater- og filmskuespillerinne. Hun ble hedret med pris som beste kvinnelige skuespillerinne ved filmfestivalen i Cannes i 1949 for Tre hektiske døgn (fransk: Au delà des grilles, italiensk: Le mura di Malapaga).
Karrieren bragte henne også til Frankrike, Vest-Tyskland og Storbritannia. Blant de andre filmer hun spilte i kunne fremheves Siamo donne (1953), en episodefilm der hun spiller med Anna Magnani, Alida Valli og Ingrid Bergman; Summertime (1955); Gli Sbandati (1955); Det nakne lerret (1963); Den gule Rolls Royce (1964); Fiskerens sko (1968), og Liliana Cavanis Nattportieren (1974).
Madagaskar under Sommer-OL 1996
Madagaskar under Sommer-OL 1996. Elleve sportsutøvere, sju kvinner og fire menn fra Madagaskar deltok i fire sporter, boksing, friidrett, tennis og svømming under Sommer-OL 1996 i Atlanta. Det var sjuende gangen Madagaskar deltok i et OL, de vant ikke noen medaljer.
Radio special
Radio special er et musikkalbum med Prestestranda Vel Vel Vel, utgitt i 1999.
Lincoln County (New Mexico)
Lincoln County er et fylke i den amerikanske delstaten New Mexico. Det ligger i de sentrale delene av staten og det grenser mot Torrance County og Guadalupe County i nord, De Baca County i nordøst, Chaves County i øst, Otero County i sør, Sierra County i sørvest og mot Socorro County i vest.
Lincoln Countys totale areal er 19 411 km² hvorav 1 km² er vann. I 2000 hadde fylket 12 513 innbyggere og administrasjonssenteret ligger i byen Carrizozo og fylkets største by er Ruidoso. Fylket har fått sitt navn etter USAs 16. president Abraham Lincoln.
Patrick Tiernan
Patrick Tiernan (født 11. september 1994) er en australsk friidrettsutøver som konkurrerer i langdistanseløp.
Han representerte Australia under Sommer-OL 2016 i Rio de Janeiro, der han ble utslått i forsøksheatet på 5 000 meter.
I 2021 representerte han Australia på øvelsen 10,000 meter under Sommer-OL 2020 arrangert i Tokyo, og kom på 19. plass.
Turisme i Israel
Turisme i Israel omfatter ferie- og fritidsreiser til en rekke historiske og religiøse mål i landet samt til strandsteder og til områder som er arkeologisk interessante. En del av stedene som nevnes i artikkelen ligger på den okkuperte Vestbredden.
Israel har det høyeste antallet muséer pr. innbygger i verden. I 2007 besøkte mer enn 2,3 millioner turister landet og antallet er forventet å øke i de neste årene.
Eksterne lenker
ইসরায়েল
NM-uka 2023
NM-uka 2023, offisielt NM-veka 2023, er et fellesarrangement hvor det blir kåret en rekke norgesmestere i mange idrettsgrener. NM-uka 2023 blir arrangert i Trondheim, Stjørdal og noen omkringliggende kommuner fra 16. til 21. juni 2023. Arrangementet er et samarbeid mellom NRK, Norges idrettsforbund og Norsk Tipping.
Hæimomkring i Drangedal
Hæimomkring i Drangedal er et musikkalbum med Prestestranda Vel Vel Vel, utgitt i 1992. Dette er bandets første plateutgivelse.